חוק לתיקון פקודת מס הכנסה (מס' 245), התשע"ח-2018
הצעת חוק ממשלתית, הכנסת ה-20
פורסם: ספר החוקים, חוברת 2684, עמ' 118, 2018-01-17T00:00:00+02:00
חוק לתיקון פקודת מס הכנסה (מס' 245), התשע"ח–2018 (להלן – התיקון), התקבל בקריאה השנייה והשלישית ביום כ"ח בטבת התשע"ח (15 בינואר 2018). בתיקון נקבע להחליף את ההסדר הקיים למיסוי חברות בית ובכלל זה קביעת מספר בעלי המניות המרבי, סוגי בעלי המניות שאינם יחידים המותרים, סוגי הנכסים המותרים לחברת בית להחזיק, יחוס ההכנסה וההפסדים של חברות הבית לבעלי המניות, הוראות לעניין מכירת מניות של חברת בית והוראות למקרים בהם חברה חדלה מלהיות חברת בית. כן נקבעה הוראת מעבר לעניין הדין שיחול על חברות שהיו חברות בית ערב יום התחילה וביקשו או לא ביקשו להיחשב כחברת בית ערב יום התחילה.